CELEX: 62015TN0286
Language: sl
Date: 2015-05-28 00:00:00
Title: Zadeva T-286/15: Tožba, vložena 28. maja 2015 – KF/SATCEN

14.9.2015   
            
            
               SL
            
            
               Uradni list Evropske unije
            
            
               C 302/57
            
         Tožba, vložena 28. maja 2015 – KF/SATCEN
   (Zadeva T-286/15)
   (2015/C 302/73)
   Jezik postopka: angleščina
   
      Stranki
   
   
      Tožeča stranka: KF (Berlin, Nemčija) (zastopnik: A. Kunst, odvetnik)
   
      Tožena stranka: Satelitski center Evropske unije (SATCEN)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost odločbe komisije za pritožbe z dne 26. januarja 2015, ki je bila tožeči stranki vročena 23. marca 2015 in s katero sta bili zavrnjeni dve pritožbi tožeče stranke. Tožeča stranka navaja, da v skladu s členom 277 PDEU člena 28.6. kadrovskih predpisov SATCEN (1) ni mogoče uporabiti;
            
         
               —
            
            
               razglasi ničnost odločbe zaradi molka organa z dne 5. julija 2013, s katero je bila zavrnjena prošnja tožeče stranke za pomoč;
            
         
               —
            
            
               razglasi ničnost odločbe SATCEN z dne 5. julija 2013 o suspenzu tožeče stranke in začetku disciplinskega postopka; podredno, preuči zakonitost odločbe v okviru tožbe zoper odločbo o odstavitvi;
            
         
               —
            
            
               razglasi ničnost odločbe SATCEN o odstavitvi z dne 28. februarja 2014;
            
         
               —
            
            
               naloži SATCEN plačilo odškodnine za premoženjsko škodo, ki je nastala v obliki plač, nagrad in dajatev do konca pogodbe o zaposlitvi, in za nastalo nepremoženjsko škodo, ki je ocenjena začasno in ex aequo et bono na 5 00  000 EUR;
            
         
               —
            
            
               naloži SATCEN plačilo stroškov, skupaj z 8 odstotnimi obrestmi.
            
         
      Tožbeni razlogi in bistvene trditve
   
   
               1.
            
            
               Tožeča stranka v utemeljitev tožbe za razglasitev ničnosti odločbe komisije SATCEN za pritožbe z dne 26. januarja 2015 navaja en tožbeni razlog, ki se nanaša na kršitev pravice tožeče stranke do učinkovitega pravnega sredstva in poštenega sojenja.
               
                           —
                        
                        
                           Komisija za pritožbe ni upoštevala večine dejanskih in pravnih navedb tožeče stranke in skoraj ni preučila številnih kršitev temeljnih pravic tožeče stranke.
                        
                     
         
               2.
            
            
               V utemeljitev tožbe za razglasitev ničnosti odločbe zaradi molka organa z dne 5. julija 2013, s katero je SATCEN zavrnil nudenje pomoči na podlagi člena 2.6 kadrovskih predpisov SATCEN, tožeča stranka navaja dva tožbena razloga.
               
                           —
                        
                        
                           Prvi tožbeni razlog se nanaša na kršitev dolžnosti nudenja pomoči na podlagi člena 2.6 kadrovskih predpisov SATCEN in pravice tožeče stranke iz člena 31 Listine Evropske unije o temeljnih pravicah (v nadaljevanju: Listina).
                        
                     
                           —
                        
                        
                           Drugi tožbeni razlog se nanaša na kršitev člena 12a Kadrovskih predpisov za uradnike Evropske unije in pravice tožeče stranke iz člena 31 Listine.
                        
                     
         
               3.
            
            
               V utemeljitev tožbe za razglasitev ničnosti odločbe o suspenzu, ki jo je sprejel SATCEN, in njegove odločbe o uvedbi disciplinskega postopka tožeča stranka navaja tri tožbene predloge.
               
                           —
                        
                        
                           Prvi tožbeni razlog se nanaša na kršitev načela nepristranskosti in pravice tožeče stranke do dobrega upravljanja ter na zlorabo pooblastil.
                        
                     
                           —
                        
                        
                           Drugi tožbeni razlog se nanaša na kršitev pravice tožeče stranke do obrambe, kršitev členov 1.1 in 2 Priloge IX h kadrovskim predpisom SATCEN in zlorabo pooblastil.
                        
                     
                           —
                        
                        
                           Tretji tožbeni razlog se nanaša na kršitev načela domneve nedolžnosti.
                        
                     
         
               4.
            
            
               Tožeča stranka v utemeljitev tožbe za razglasitev ničnosti odločbe o odstavitvi, ki jo je SATCEN sprejel 28. februarja 2014, navaja štiri tožbene razloge.
               
                           —
                        
                        
                           Prvi tožbeni razlog se nanaša na kršitev pravice tožeče stranke do obrambe, kršitev člena 10.1 Priloge IX h kadrovskim predpisom SATCEN in kršitev pravice tožeče stranke do dobrega upravljanja.
                        
                     
                           —
                        
                        
                           Drugi tožbeni razlog se nanaša na kršitev načela nepristranskosti.
                        
                     
                           —
                        
                        
                           Tretji tožbeni razlog se nanaša na kršitev obveznosti ugotovitve resničnega dejanskega stanja, na katerega se je skliceval OI, pravice tožeče stranke do dostopa, da bi lahko dokazala svojo nedolžnost, in načela domneve nedolžnosti.
                        
                     
                           —
                        
                        
                           Četrti tožbeni razlog se nanaša na zlorabo pooblastil. V poročilu direktorja niso navedena očitana dejstva. Predsednik in disciplinski odbor nista pozvala direktorja, naj opredli posamična ravnanja, ki se očitajo tožeči stranki.
                        
                     
         
      (1)  Sklep Sveta 2009/747/SZVP z dne 14. septembra 2009 o kadrovskih predpisih Satelitskega centra Evropske unije (UL 2009, L 276, str. 1).